CELEX: 62016CN0291
Language: fi
Date: 2016-05-23 00:00:00
Title: Asia C-291/16: Ennakkoratkaisupyyntö, jonka Juzgado de lo Mercantil nro 8 de Barcelona (Espanja) on esittänyt 23.5.2016 – Schweppes S.A. v. Exclusivas Ramírez S.L. ym.

22.8.2016   
            
            
               FI
            
            
               Euroopan unionin virallinen lehti
            
            
               C 305/13
            
         Ennakkoratkaisupyyntö, jonka Juzgado de lo Mercantil nro 8 de Barcelona (Espanja) on esittänyt 23.5.2016 – Schweppes S.A. v. Exclusivas Ramírez S.L. ym.
   (Asia C-291/16)
   (2016/C 305/19)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil nro 8 de Barcelona
   
      Pääasian asianosaiset
   
   
      Kantaja: Schweppes S.A.
   
      Vastaaja: Exclusivas Ramírez S.L., Red Paralela S.L., Carbóniques Montaner S.L., Orangina Schweppes Holding BV ja Schweppes International Ltd
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen (1) 36 artiklan, direktiivin 2008/95/EY (2) 7 artiklan 1 kohdan ja direktiivin (EU) 2015/2436 (3) 15 artiklan 1 kohdan mukaista se, että yritys, joka on tavaramerkin haltija yhdessä tai useammassa jäsenvaltiossa, estää toisesta jäsenvaltiosta tulevien tuotteiden, jotka on varustettu samalla tai käytännössä samalla tavaramerkillä, jonka haltija on joku kolmas henkilö, rinnakkaistuonnin tai markkinoille saattamisen, jos kyseinen tavaramerkin haltija on edistänyt tavaramerkin yhtenäistä imagoa, joka liittyy jäsenvaltioon, josta tulevat tuotteet, jotka se pyrkii kieltämään?
            
         
               2)
            
            
               Onko Euroopan unionin toiminnasta tehdyn sopimuksen 36 artiklan, direktiivin 2008/95/EY 7 artiklan 1 kohdan ja direktiivin (EU) 2015/2436 15 artiklan 1 kohdan mukaista myydä tuotetta, joka on varustettu tavaramerkillä, joka on tunnettu Euroopan unionin alueella, kun tavaramerkin rekisteröidyt haltijat pitävät yllä sen yhtenäistä imagoa koko ETA:ssa, mikä aiheuttaa keskivertokuluttajassa epätietoisuutta siitä, mistä yrityksestä tuote on peräisin?
            
         
               3)
            
            
               Onko Euroopan unionin toiminnasta tehdyn sopimuksen 36 artiklan, direktiivin 2008/95/EY 7 artiklan 1 kohdan ja direktiivin (EU) 2015/2436 15 artiklan 1 kohdan mukaista, että se, joka on samojen tai samankaltaisten kansallisten tavaramerkkien haltija eri jäsenvaltioissa, vastustaa tuotteiden, jotka on varustettu samalla tai samankaltaisella tavaramerkillä kuin sen tavaramerkki, tuontia jäsenvaltioon, jossa se on tavaramerkin haltija, kun nämä tuotteet tulevat jäsenvaltiosta, jossa se ei ole tavaramerkin haltija, jos se on sallinut nimenomaisesti tai hiljaisesti näiden samojen tuotteiden tuonnin ainakin toisessa jäsenvaltiossa, jossa se on tavaramerkin haltija?
            
         
               4)
            
            
               Onko direktiivin 2008/95/EY 7 artiklan 1 kohdan ja direktiivin (EU) 2015/2436 15 artiklan 1 kohdan sekä Euroopan unionin toiminnasta tehdyn sopimuksen 36 artiklan mukaista, että A, joka on jäsenvaltion tavaramerkin X haltija, vastustaa tällä tavaramerkillä varustettujen tuotteiden tuontia, jos kyseiset tuotteet tulevat toisesta jäsenvaltiosta, jossa on rekisteröity sama merkki kuin X (Y) toiselle tavaramerkin haltijalle B, joka saattaa sillä varustettuja tavaroita markkinoille ja
               
                           —
                        
                        
                           molemmilla tavaramerkin haltijoilla A ja B on tiiviit kaupalliset ja taloudelliset suhteet, vaikka ne eivät ole tiiviissä riippuvuussuhteessa toisiinsa tavaramerkin X yhteisen hyödyntämisen osalta
                        
                     
                           —
                        
                        
                           molemmilla tavaramerkin haltijoilla A ja B on yhteen sovitettu tavaramerkkistrategia, jolla vahvistetaan harkitusti relevantille kohderyhmälle yhden ja yhtenäisen tavaramerkin mielikuvaa tai imagoa, tai
                        
                     
                           —
                        
                        
                           molemmilla tavaramerkin haltijoilla A ja B on tiiviit kaupalliset ja taloudelliset suhteet, vaikka ne eivät ole tiiviissä riippuvuussuhteessa toisiinsa tavaramerkin X yhteisen hyödyntämisen osalta, minkä lisäksi niillä on yhteen sovitettu tavaramerkkistrategia, jolla vahvistetaan harkitusti relevantille kohderyhmälle yhden ja yhtenäisen tavaramerkin mielikuvaa tai imagoa?
                        
                     
         
      (1)  EUVL 2002, C 202.
   
   
      (2)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (EUVL 2008, L 299, s. 25).
   
      (3)  Jäsenvaltioiden tavaramerkkilainsäädännön lähentämisestä 16.12.2015 annettu Euroopan parlamentin ja neuvoston direktiivi (EU) 2015/2436 (EUVL 2015, L 336, s. 1).